Dennis Wilson

Dennis Carl Wilson (Inglewood, Kalifornia, 1944ko abenduaren 4a - Hawthorne, Kalifornia, 1983ko abenduaren 28a) estatubatuar musikari eta abeslaria izan zen, The Beach Boys taldeko kide sortzailea. 

 Bizitza 
Carl eta Brianen anaia eta Mike Loveren lehengusua zen. Dennis zen taldeko benetako surflari bakarra, eta haren bizitza taldearen lehen abestietako "kaliforniar mito"-aren adibidea izan zen. Charles Mansonekin izan zuen harremanagatik ere ezagun egin zen. Two-Lane Blacktop filmean parte hartu zuen. 

Taldeko bateria-jotzailea zen eta koruak ere abesten zituen. Taldeko hiru abestiren egilea izan zen: Little Bird (1968), Forever (1970) eta Slip On Through (1970). 1977an bakarkako album bat argitaratu zuen (Pacific Ocean Blue). Azken urteetan drogarekiko menpekotasunaren aurka borrokatu zen. Hondartzan itota hil zen 1983an.

 Kanpo estekak 

Kategoria:Kaliforniarrak
Kategoria:Ameriketako Estatu Batuetako abeslariak
Kategoria:Ameriketako Estatu Batuetako bateria-jotzaileak
Kategoria:Ameriketako Estatu Batuetako surflariak
Kategoria:The Beach Boys